Akken daɣen llan yemdanen i t-iḥemlen ttwalin-t s wudem nniḍen, qqaren-as d afrux aruḥani d azamul n tmusni d lḥikma, yefka-as Ṛebbi yiwet n lhiba d tmuɣli. Qqaren-d dakken yezmer ad iwali ayen yettwafren (lmut, lexdeɛ) Setti taseɛdit akka i t-ttwali, teḥka-aɣ-d yiwet n teḥkayt deg-s i d-tenna :« yella yiwen n ugellid isem-is Sliman yesɛa tazmert yefɣen amdan imi yezmer ad yehder akked yefrax, Sliman yezweǧ acḥal n yiberdan maca ul-is imal ɣer tamecṭuḥt gar-asent imi tufrar-d di ṣṣifa d ayen i t-yeǧǧan iteddu-as di lebɣi ayen i d-tessuter ad yeḥder.